62024TO0484_INF
Uznesenie Všeobecného súdu (piata komora) z 26. júna 2025 –FF/Eurojust a EUROPOL (Sky ECC III)
(vec T‑484/24)
„Mimozmluvná zodpovednosť – Spolupráca policajných orgánov a iných orgánov členských štátov na presadzovanie práva – Údajne nezákonné spracúvanie osobných údajov – Nedodržanie formálnych náležitostí – Článok 76 písm. d) rokovacieho poriadku – Neexistencia nemajetkovej ujmy spôsobenej konaním Europolu – Žaloba čiastočne podaná na súd, ktorý zjavne nemá právomoc o nej rozhodnúť, čiastočne zjavne neprípustná a čiastočne zjavne bez právneho základu“
1.
Konanie – Žaloba fyzickej alebo právnickej osoby smerujúca k určeniu neprípustnosti aktu prijatého vnútroštátnym orgánom – Nedostatok právomoci súdu Únie – Neprípustnosť
(Článok 277 ZFEÚ)
(pozri bod 20)
2.
Konanie – Žaloba fyzickej alebo právnickej osoby smerujúca k určeniu neprípustnosti aktu prijatého vnútroštátnym orgánom – Zjavný nedostatok právomoci súdu Únie – Neprípustnosť
(Článok 277 ZFEÚ)
(pozri bod 21)
3.
Súdne konanie – Návrh na začatie konania – Formálne náležitosti – Určenie predmetu konania – Zhrnutie dôvodov, na ktorých je návrh založený – Žaloba o náhradu škody spôsobenej inštitúciou Únie – Neuvedenie údajov o vytýkanom konaní – Neprípustnosť
[Články 268 a 340 ZFEÚ; Rokovací poriadok Všeobecného súdu, článok 76 písm. d); nariadenie Európskeho parlamentu a Rady 2018/1727, článok 46 ods. 1]
(pozri body 31, 32, 45)
4.
Mimozmluvná zodpovednosť – Podmienky – Nezákonnosť – Ujma – Príčinná súvislosť – Skutočná a určitá škoda – Dôkazné bremeno – Žaloba, ktorá neobsahuje dôkazy preukazujúce existenciu a rozsah nemajetkovej ujmy – Povinnosť Všeobecného súdu doplniť argumentáciu tak, že v prílohách k písomnostiam žalobcu vyhľadá a identifikuje takéto dôkazy, alebo tým, že nariadi predloženie dokumentov – Neexistencia – Zamietnutie žaloby v celom rozsahu
(Článok 340 ZFEÚ; Rokovací poriadok Všeobecného súdu, článok 85 ods. 1 a 2; nariadenie Európskeho parlamentu a Rady 2016/794, článok 50 ods. 1)
(pozri body 55, 57, 58, 67, 71, 74, 78, 85, 87)
5.
Mimozmluvná zodpovednosť – Podmienky – Nariadenie 2016/794 – Zodpovednosť z dôvodu nezákonného spracúvania osobných údajov – Povaha uvedenej zodpovednosti – Solidárna zodpovednosť Europolu a dotknutého členského štátu
[Nariadenie Európskeho parlamentu a Rady 2016/794, odôvodnenie 57 a článok 50 ods. 1)]
(pozri body 83, 84)
Výrok
1.
Žaloba sa zamieta ako podaná na súd, ktorý zjavne nemá právomoc o nej rozhodnúť, keďže sa týka konštatovania „neprípustnosti“ dohody o zriadení spoločného vyšetrovacieho tímu pre šifrovanú komunikačnú službu „Sky ECC“.
2.
Žaloba sa zamieta ako zjavne neprípustná v rozsahu, v akom smeruje proti Agentúre Európskej únie pre justičnú spoluprácu v trestných veciach (Eurojust) a má za cieľ nahradiť nemajetkovú ujmu, ktorú údajne spôsobila.
3.
Žaloba sa zamieta ako zjavne bez právneho základu v rozsahu, v akom smeruje proti Agentúre Európskej únie pre spoluprácu v oblasti presadzovania práva (Europol) a má za cieľ nahradiť nemajetkovú ujmu, ktorú údajne spôsobila.
4.
FF znáša svoje vlastné trovy konania a je povinný nahradiť trovy konania, ktoré vynaložili Eurojust a Europol.
5.
Španielske kráľovstvo a Holandské kráľovstvo znášajú svoje vlastné trovy konania.